CELEX: 32014R0759
Language: bg
Date: 2014-07-10 00:00:00
Title: Регламент за изпълнение (ЕС) № 759/2014 на Комисията от 10 юли 2014 година относно класирането на някои стоки в Комбинираната номенклатура

15.7.2014   
            
            
               BG
            
            
               Официален вестник на Европейския съюз
            
            
               L 207/7
            
         РЕГЛАМЕНТ ЗА ИЗПЪЛНЕНИЕ (ЕС) № 759/2014 НА КОМИСИЯТА
   от 10 юли 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди, обвързващата тарифна информация, издадена по отношение на стоките, обхванати от настоящия регламент, която не е в съответствие с настоящия регламент, да можe да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за период от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 юли 2014 година.
      
         
            За Комисията,
         
         
            от името на Председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Несамоходна машина (т.нар. машина за почистване на плажове) за почистване на пясъчни плажове, с приблизителни размери 4 × 2,3 × 2,3 m.
                  Използва се за пресяване и почистване на пясък от нечистотии като стъкло, пластмаса, цигарени угарки, сламки, алуминиеви кутии, камъни, морска трева, морски водорасли и трески дървесина.
                  Машината подравнява повърхността на пясъка посредством плътно гребло. След това пясъкът се пресява през стотици пружинни зъбци от неръждаема стомана. Накрая нечистотиите се отделят от пясъка и се транспортират по лентов транспортьор в саморазтоварващ се контейнер.
               
               
                  8479 10 00
               
               
                  Класирането се определя от разпоредбите на Общи правила 1 и 6 за тълкуване на Комбинираната номенклатура и от описанието на кодове по КН 8479 и 8479 10 00.
                  Тъй като машината само разделя отпадъците от пясъка, а не разделя самия пясък, класирането в позиция 8474 като машина за сортиране или разделяне на минерални материали се изключва (вж. също Обяснителните бележки към Хармонизираната система (ОБ към ХС) за позиция 8474, първи параграф, точка I).
                  Тъй като машината се използва за поддръжка (почистване) на плажове, тя съответства на машини и апарати за комунална дейност, строителство на пътища, сгради или аналогични дейности (вж. също Обяснителните бележки към ХС за позиция 8479, група II, подгрупа А, пети параграф). Поради това машината следва да бъде класирана в код по КН 8479 10 00 като апарат за комунална дейност, строителство на пътища, сгради или аналогични дейности.